Na temelju članka 76. Zakona o sportu («Narodne novine» broj 71/06, 150/08, 124/10, 124/11, 86/12. i 94/13) i članka 30. Statuta Općine Sveti Ivan Žabno («Službeni glasnik Koprivničko-križevačke županije» broj 10/13), Općinsko vijeće Općine Sveti Ivan Žabno na 10. sjednici održanoj 15. prosinca 2014. donijelo je

# PROGRAM

**javnih potreba u sportu na području Općine Sveti Ivan Žabno u 2015. godini**

I.

 Programom javnih potreba u sportu na području Općine Sveti Ivan Žabno u 2015. godini (u daljnjem tekstu: Program) utvrđuju se aktivnosti, poslovi i djelatnosti u sportu koji su od lokalnog značenja, te će se sredstva za njihovo financiranje osigurati iz Proračuna Općine Sveti Ivan Žabno za 2015. godinu (u daljnjem tekstu: Proračun).

II.

 Javne potrebe u sportu na području Općine Sveti Ivan Žabno (u daljnjem tekstu: Općina) ostvarivat će se:

* poticanjem i promicanjem sporta,
* djelovanjem sportskih udruga,
* treningom, organiziranjem i provođenjem natjecanja,
* osiguravanjem rada osoba za obavljanje stručnih poslova u sportu,
* sportsko-rekreacijskim aktivnostima građana,
* planiranjem, izgradnjom, održavanjem i korištenjem sportskih objekata.

III.

 Za javne potrebe u sportu iz točke II. ovog Programa u Proračunu su planirana sredstva u ukupnoj svoti 276.000,00 kuna, a rasporedit će se kako slijedi:

1. Nogometni klub «Tomislav» Sveti Ivan Žabno

 za redovnu djelatnost 40.000,00 kuna,

za izgradnju svlačionica 40.000,00 kuna,

 2. Nogometni klub «Sveti Petar Čvrstec» 20.000,00 kuna,

 3. Šahovski klub «Tomislav-Goran» Sveti Ivan Žabno 12.000,00 kuna,

 4. Šahovski klub «Stari Graničar» Cirkvena 8.000,00 kuna,

 5. Streličarski klub «Tomislav» Sveti Ivan Žabno 6.000,00 kuna,

 6. Izrada projektne dokumentacije za školsku sportsku dvoranu 150.000,00 kuna.

IV.

 Sredstva za javne potrebe u sportu utvrđena ovim Programom uplaćivat će se na žiro-račune korisnicima iz točke III. podtočke 1. do 5. putem doznaka ili prema pojedinačnim zahtjevima.

 Ako se u Proračunu neće ostvarivati planirani prihodi, sredstva za javne potrebe u sportu iz ovog Programa uplaćivat će se sukladno mjesečnom ostvarenju prihoda.

V.

 Korisnici kojima su ovim Programom raspoređena sredstva, dužni su podnijeti Općinskom vijeću Općine Sveti Ivan Žabno izvješće o radu i utrošku financijskih sredstava, najkasnije do 31. ožujka 2015. godine.

VI.

 Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2015. godine.

OPĆINSKO VIJEĆE

OPĆINE SVETI IVAN ŽABNO

KLASA: 620-01/14-01/01

URBROJ: 2137/19-02/1-14-1

Sveti Ivan Žabno, 15. prosinca 2014.

 PREDSJEDNICA:

 Dunja Trakoštanec Jokić